Lavrov: Odnosi sa Beogradom u usponu
Šef ruske diplomatije izjavio je za vreme posete Beogradu da "Srbija ne mora da bira između Istoka i Zapada".
Mini turneju po Balkanu ruski šef diplomatije Sergej Lavrov započeo je danas posetom Beogradu, gde je, posle razgovora sa najvišim srpskim zvaničnicima poručio da će Rusija u potpunosti podržati inicijativu Srbije u Savetu bezbednosti UN o pokretanju kredibilne istrage o trgovini ljudskim organima na Kosovu. Ruski diplomata se sastao sa predsedikom Srbije Borisom Tadićem i razgovarao o realizaciji planova iz oblasti ekonomske saradnje dve zemlje, koja je dogovorena sa premijerom Rusije Vladimirom Putinom prilikom njegove nedavne posete Beogradu. Lavrov je danas razgovarao i sa srpskim kolegom Vukom Jeremićem i tom prilikom on je ponovio da Rusija podržava Srbiju kada je reč o pitanju Kosova i Metohije, polazeći u tome od Rezolucije 1244, ali i dijalog Beograda i Prištine. Takođe, Lavrov smatra da vekovno prijateljstvo Srbije sa Rusijom nije u suprotnosti sa njenom željom da uđe u EU: poručio je Lavrov. Dva ministra su ponovila da se zalažu za nepristrasnu istragu o navodima iz izveštaja Dika Martija o trgovini ljudskim organima na Kosovu, a srpski ministar inostranih poslova je naglasio da je neophodna kredibilna međunarodna istraga pod okriljem UN zbog teritorijalne jurisdikcije organa koji će tu istragu sporovoditi, ali i zato što su svi ratni zločini počinjeni na teritoriji bivše Jugoslavije istraživani uz mandat SB UN: ", naveo je Jeremić. Šef ruske diplomatije nije posetio Tomislava Nikolića, kako se špekulisalo iz SNS, a novinarima u ministarstvu spoljnih poslova Sergej Lavrov je rekao da je to unutrašnje pitanje Srbije i da Moskva računa na to da će se sve političke snage u Srbiji ponašati u okviru zakona.